ভালেন্তিনা কোরতেজা

ভালেন্তিনা কোরতেজা (ইতালীয়: Valentina Cortese; ১ জানুয়ারি ১৯২৩ - ১৯ জুলাই ২০১৯) একজন ইতালীয় অভিনেত্রী ছিলেন। ৫০ বছরের কর্মজীবনে তিনি মিকেলাঞ্জেলো আন্তোনিওনি, ফেদেরিকো ফেল্লিনি, ফ্রাঙ্কো জেফফিরেল্লি, ফ্রঁসোয়া ত্রুফো, জোসেফ এল. ম্যাংকাভিৎস ও অন্যান্য ইতালীয় ও আন্তর্জাতিক চলচ্চিত্র পরিচালকদের সাথে কাজ করেন। তিনি ফ্রঁসোয়া ত্রুফো পরিচালিত লা নুই আমেরিকাইন (১৯৭৩) চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন এবং অস্কার ও গোল্ডেন গ্লোবের মনোনয়ন লাভ করেন। কোরতেজা ১৯২৩ সালের ১লা জানুয়ারি ইতালির মিলান শহরে জন্মগ্রহণ করেন। ১৯৩০ সালে তাকে তুরিনে তার মাতামহ ও মাতামহীর কাছে লালন পালনের জন্য পাঠিয়ে দেওয়া হয়। সঙ্গীত নির্দেশক ভিক্তর দে সাবাতার সাথে সাক্ষাতের পর তিনি বিদ্যালয়ের পাঠ গ্রহণ ত্যাগ করে তার সাথে রোমে পাড়ি জমান। সেখানে তিনি আক্কাদেমিয়া দার্তে দ্রাম্মাতিকায় ভর্তি হন। ১৯৪০ সালে ইতালীয় চলচ্চিত্র লোরিৎজোন্তে দিপিন্তো দিয়ে কোরতেজার চলচ্চিত্রে অভিষেক হয়। তার প্রথম উল্লেখযোগ্য চলচ্চিত্র ছিল রোমা চিত্তা লিবেরা ও ওয়ান্ডারিং জিউ (১৯৪৮)। তিনি আই মিজেরাবিলি (১৯৪৮) চলচ্চিত্রে মারচেল্লো মাস্ত্রোইয়ান্নির বিপরীতে অভিনয় করে আন্তর্জাতিক অঙ্গনে খ্যাতি অর্জন করেন। এতে তিনি ফঁতিন ও কোজেত উভয় চরিত্রে অভিনয় করেন। ১৯৪৯ সালে ব্রিটিশ চলচ্চিত্র দ্য গ্লাস মাউন্টেন-এ অভিনয় করে তিনি আরও কিছু মার্কিন চলচ্চিত্রে কাজের সুযোগ পান, তন্মধ্যে ছিল জুলস ডাসিনের থিভ্‌স হাইওয়ে (১৯৪৯), যে চরিত্রের জন্য ডাসিন মূলত শেলি উইন্টার্সের কথা ভেবেছিলেন, এবং রবার্ট ওয়াইজের দ্য হাউজ অব দ্য টেলিগ্রাফ হিল (১৯৫১)। ১৯৫০-এর দশকে তিনি জোসেফ এল. ম্যাংকাভিৎসের দ্য বেয়ারফুট কনটেসা (১৯৫৪) ও মিকেলাঞ্জেলো আন্তোনিওনির লে আমিকে (১৯৫৫) চলচ্চিত্রে অভিনয় করেন। দ্বিতীয়োক্ত চলচ্চিত্রের জন্য তিনি শ্রেষ্ঠ পার্শ্ব অভিনেত্রী বিভাগে নাস্ত্রো দারজেন্তো অর্জন করেন। তিনি ফ্রঁসোয়া ত্রুফো পরিচালিত লা নুই আমেরিকাইন (১৯৭৩) চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন এবং অস্কার ও গোল্ডেন গ্লোবের মনোনয়ন লাভ করেন। কোরতেজা তার দ্য হাউজ অন টেলিগ্রাফ হিল ছবির সহশিল্পী রিচার্ড বেজহার্টকে বিয়ে করেন এবং তার সাথে ইতালিতে বসবাস শুরু করেন। তাদের একমাত্র সন্তান জ্যাকি বেজহার্ট একজন অভিনেতা। ১৯৬০ সালে বেজহার্ট ও কোরতেজার বিবাহবিচ্ছেদ হয়। ১৯৮০ সালে তিনি শিল্পপতি কার্লো দে আঞ্জেলিকে বিয়ে করেন। কার্লো ১৯৯৮ সালে মৃত্যুবরণ করেন। বের্গান, রোনাল্ড; লেন, জন ফ্রান্সিস (১০ জুলাই ২০১৯)। "Valentina Cortese obituary"। দ্য গার্ডিয়ান। সংগ্রহের তারিখ ২৭ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) অ্যাটানাসিও, ডেবরা (১০ জুলাই ২০১৯)। "È morta Valentina Cortese, la gran dama del cinema dal foulard perenne"। ম্যারি ক্লেয়ার (ইতালীয় ভাষায়)। সংগ্রহের তারিখ ২৭ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ফরমেন্তি, ক্রিস্তিনা (২০১৯)। Valentina Cortese: Un'attrice intermediale। মিমেসিস এদিজিওনি। আইএসবিএন 9788857551043। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হ্যামার, ট্যাড বি. (১৯৯১)। International Film Prizes: An Encyclopedia। গারল্যান্ড। পৃষ্ঠা ২৫৬। আইএসবিএন 9780824070991। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The 47th Academy Awards (1975) Nominees and Winners"। অস্কার। একাডেমি অব মোশন পিকচার আর্টস অ্যান্ড সায়েন্সেস। সংগ্রহের তারিখ ৩১ আগস্ট ২০১৮।  "Valentina Cortese"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ১ সেপ্টেম্বর ২০১৮।  "Actress Valentina Cortese radiant in haute couture at 90"। গ্রামিলানো (ইংরেজি ভাষায়)। ১৭ সেপ্টেম্বর ২০১৩। সংগ্রহের তারিখ ৩১ আগস্ট ২০১৮।  উইকিমিডিয়া কমন্সে ভালেন্তিনা কোরতেজা সংক্রান্ত মিডিয়া রয়েছে। ইন্টারনেট মুভি ডেটাবেজে ভালেন্তিনা কোরতেজা  (ইংরেজি) রটেন টম্যাটোসে ভালেন্তিনা কোরতেজা (ইংরেজি)